## Rješenje kojim se daje odobrenje Allianz ZB d.o.o., društvu za upravljanje dobrovoljnim mirovinskim fondovima, Zagreb, za rad AZ Zagreb zatvorenog dobrovoljnog mirovinskog fonda

### NN 69/2008 (13.6.2008.), Rješenje kojim se daje odobrenje Allianz ZB d.o.o., društvu za upravljanje dobrovoljnim mirovinskim fondovima, Zagreb, za rad AZ Zagreb zatvorenog dobrovoljnog mirovinskog fonda

# HRVATSKA AGENCIJA ZA NADZOR FINANCIJSKIH USLUGA

**2318**

Na temelju odredbi članka 15. točka 4. alineja 2. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05)
primjenom odredbi članka 27., 39. stavka 2., 79. stavka 4., 105. stavka 5. i
114.c stavka 5. Zakona o obveznim i dobrovoljnim mirovinskim fondovima (»Narodne
novine« br. 49/99, 63/00, 103/03 i 177/04 i 71/07), članka 2. Pravilnika o
izdavanju odobrenja za rad mirovinskog društava (»Narodne novine« br. 85/01 i
26/08), članka 8. Pravilnika o informativnom prospektu zatvorenog mirovinskog
fonda (»Narodne novine« br. 106/07) i članka 4. stavka 3. i članka 5. Pravilnika
o obavljanju poslova banke skrbnika (»Narodne novine« br. 65/01 i 47/03),
odlučujući o zahtjevu za izdavanje odobrenja za rad AZ Zagreb zatvorenog
dobrovoljnog mirovinskog fonda, Allianz ZB d.o.o. društva za upravljanje
dobrovoljnim mirovinskim fondovima, Zagreb, Ulica Ivana Lučića 2/A, Uprava
Hrvatske agencije za nadzor financijskih usluga (u daljnjem tekstu Agencija), na
sjednici održanoj 5. lipnja 2008. godine, donijela je

## RJEŠENJE

1. Daje se odobrenje Allianz ZB d.o.o. društvu za upravljanje dobrovoljnim
mirovinskim fondovima, Zagreb, Ulica Ivana Lučića 2/A za rad AZ Zagreb
zatvorenog dobrovoljnog mirovinskog fonda.
2. Allianz ZB d.o.o. društvu za upravljanje dobrovoljnim mirovinskim fondovima,
Zagreb, Ulica Ivana Lučića 2/A odobrava se Statut AZ Zagreb zatvorenog
dobrovoljnog mirovinskog fonda i Informativni prospekt AZ Zagreb zatvorenog
dobrovoljnog mirovinskog fonda.
3. Daje se odobrenje Allianz ZB d.o.o. društvu za upravljanje dobrovoljnim
mirovinskim fondovima, Zagreb, Ulica Ivana Lučića 2/A na izbor banke skrbnika,
Societe generalE – Splitska banka d.d., Split, Ruđera Boškovića 16.
4. Ovo Rješenje objavit će se u »Narodnim novinama«.

```
Obrazloženje
```

Allianz ZB d.o.o. društvo za upravljanje dobrovoljnim mirovinskim fondovima,
Zagreb, Ulica Ivana Lučića 2/A, podnijelo je svojim dopisom od 28. travnja 2008.
godine i dopunama od 16. i 30. svibnja 2008. godine zahtjev za izdavanje
odobrenja za rad AZ Zagreb zatvorenog dobrovoljnog mirovinskog fonda. Uz zahtjev
su priložili:
– Ugovor o poslovnoj suradnji i pokroviteljstvu AZ Zagreb zatvorenog
dobrovoljnog mirovinskog fonda,
– Statut fonda,
– Informativni prospekt fonda,
– Izjavu o načelima ulaganja AZ Zagreb zatvorenog dobrovoljnog mirovinskog
fonda,
– Ugovor s bankom skrbnikom Societe generale – Splitskom bankom d.d., Split,
– Informacije o banci skrbniku,
– Izjava Societe generale – Splitske banke d.d., Split – banke skrbnika o
dokumentima iz članka 27. Zakona o obveznim i dobrovoljnim mirovinskim fondovima
i Pravilnika o izdavanju odobrenja za rad mirovinskog društva,
– Revidirano godišnje izvješće Societe generale – Splitske banke d.d., Split za
2005., 2006. i 2007. godinu,
– Odluku Zagrebačkog holdinga d.o.o., Zagreb, Savska cesta 1 o odabiru Allianz
ZB d.o.o. društva za upravljanje dobrovoljnim mirovinskim fondovima, Zagreb,
Ulica Ivana Lučića 2/A za osnivanje AZ Zagreb zatvorenog dobrovoljnog
mirovinskog fonda,
– Informacije o osnivačima Prilog 2/1-PO,
– Izvadak iz sudskog registra za osnivače Društva,
– Izvadak iz sudskog registra za Društvo,
– Izjavu o dokumentima iz članka 21. Zakona o obveznim i dobrovoljnim
mirovinskim fondovima,
– Ispunjen obrazac zahtjeva za izdavanje odobrenja za rad mirovinskog društva,
– Dokaz o uplati naknade i administrativne pristojbe.
Postupajući sukladno odredbama članka 27. i 105. stavka 5. Zakona o obveznim i
dobrovoljnim mirovinskim fondovima, Agencija je na sjednici održanoj 5. lipnja
2008. godine utvrdila da je zahtjev osnovan, pa je odlučeno kao u točki 1.
izreke ovog Rješenja.
Utvrđeno je da Statut AZ Zagreb zatvorenog dobrovoljnog mirovinskog fonda sadrži
podatke sukladno članku 39. Zakona o obveznim i dobrovoljnim mirovinskim
fondovima i Informativni prospekt AZ Zagreb zatvorenog dobrovoljnog mirovinskog
fonda sadrži podatke sukladno Pravilniku o informativnom prospektu zatvorenog
mirovinskog fonda, te je Agencija postupajući sukladno odredbama članka 39.
stavka 2. i 114.c stavka 5. Zakona o obveznim i dobrovoljnim mirovinskim
fondovima na sjednici održanoj 5. lipnja 2008. godine odlučila kao u točki 2.
izreke ovog Rješenja.
Na istoj sjednici Agencija je odobrila izbor banke skrbnika Societe generale –
Splitske banke d.d., Split, Ruđera Boškovića 16, te je odobrila Ugovor o
skrbništvu nad imovinom fonda, pa je primjenom odredbe članka 79. stavka 4.
Zakona o obveznim i dobrovoljnim mirovinskim fondovima odlučeno kao u točci 3.
izreke ovog Rješenja.
Sukladno odredbi članka 8. stavka 3. Zakona o Hrvatskoj agenciji za nadzor
financijskih usluga, ovo Rješenje objavit će se u »Narodnim novinama«.

UPUTA O PRAVNOM LIJEKU

Protiv ovog Rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog Rješenja.

Klasa: UP/I-140-01/08-33/3
Urbroj: 326-113-08-7
Zagreb, 5. lipnja 2008.

Član Uprave
**Ivica Letinić**, v. r.

Rješenje, NN 69/2008-2318
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)